นักลงทุนหันมาให้ความสนใจ DW บนหุ้นธนาคารก่อนวันหยุดยาว
วอลุ่มการซื้อขาย DW เบาบางก่อนวันหยุดยาวเนื่องในวันแรงงานแห่งชาติ และวันฉัตรมงคล โดยวอลุ่มการซื้อขายลดลงเหลือเพียง 1.9% ของมูลค่าการซื้อขายหลักทรัพย์ทั้งหมดในตลาด จากระดับ 3.2% เมื่อวันพุธที่ 29 เม.ย.
6 พ.ค. 2558

บล.แมคควอรี เปิดเผยว่า วอลุ่มการซื้อขาย DW เบาบางก่อนวันหยุดยาวเนื่องในวันแรงงานแห่งชาติ และวันฉัตรมงคล  โดยวอลุ่มการซื้อขายลดลงเหลือเพียง 1.9% ของมูลค่าการซื้อขายหลักทรัพย์ทั้งหมดในตลาด จากระดับ 3.2% เมื่อวันพุธที่  29 เม.ย. อย่างไรก็ตาม นักลงทุนให้ความสนใจเทรด DW บนหุ้นรายตัวมากกว่า DW บนดัชนีหลักทรัพย์หลังจากดัชนีหลักทรัพย์เคลื่อนไหวในกรอบแคบและปิดบวกเพียง 0.28%
โดยนักลงทุนบางส่วนที่เทรด SET50 DW ให้ความสนใจ Put และ Call ในปริมาณใกล้เคียงกัน เช่น S6028P1506B และ S5028C1506A เป็นต้น ขณะที่ DW บนหุ้นรายตัวมีวอลุ่มหนาแน่นในกลุ่มธนาคาร รับเหมาก่อสร้าง และวัสดุก่อสร้าง ขณะที่ Put DW บนหุ้นพลังงานยังคงปรับตัวขึ้นต่อจากการที่หุ้นอ้างอิงปรับตัวลง ตัวอย่าง DW28 เช่น PTTE28P1505A เป็นต้น
สำหรับ DW บนหุ้นธนาคาร รับเหมาก่อสร้าง และวัสดุก่อสร้างที่ได้รับความสนใจยังคงเป็น DW บนหุ้นอ้างอิงเดิมๆที่ได้รับความสนใจต่อเนื่องมาก่อนหน้านี้ ตัวอย่าง DW28 ที่มีวอลุ่มหนาแน่นเช่น KBAN28C1510A ITD28C1510A และ TPIP28C1509A เป็นต้น ส่วน Put DW ที่ปรับตัวขึ้นหลังจากราคาหุ้นอ้างอิงปรับตัวลง ได้แก่ PTTE28P1505A +15.4% และ PTT28P1505A +3.5% ทั้งนี้ กลุ่ม Call DW ก็มีหลายหลักทรัพย์อ้างอิงที่ปรับตัวขึ้น เช่น Call DW บนหุ้น SCC เช่น SCC28C1505A +5.3% SCC28C1510A +3.1% เทียบกับหุ้นอ้างอิงที่ปรับตัวขึ้น +0.4% จากการรายงานผลประกอบการที่ออกมาดีกว่าตลาดคาด เป็นต้น
ส่วนการซื้อขายสุทธิใน DW28 ณ วันที่ 30 เม.ย. นักลงทุนซื้อสุทธิ Call DW บน ITD รวมกว่า 10.2 ล้านหน่วย นำโดย ITD28C1506A, ITD28C1508A และ ITD28C1510A รวมทั้งมีแรงซื้อสุทธิใน Put SET50 DW เช่น S5028P1506B กว่า 2.0 ล้านหน่วย ขณะที่แรงขายสุทธิ มีแรงขายสุทธิใน Call DW หลายกลุ่ม เช่น KBAN28C1505A 9.6 ล้านหน่วย VGI28C1508A 7.9 ล้านหน่วย WHA28C1506A 4.8 ล้านหน่วย เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 46,573.00 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  889.06 ล้านบาท
คิดเป็น 1.9%